**Ekonomikas ministrijas iesniegtajā redakcijā**

12. pielikums

Ministru kabineta

2021. gada 21. decembra

noteikumiem Nr. 845

"75. pielikums

Ministru kabineta

2016. gada 20. decembra

noteikumiem Nr. 812

Veidlapas Nr. 2-darbs-pašvaldības "Pārskats par darbu" paraugs.

|  |  |  |
| --- | --- | --- |
| **CENTRĀLĀ STATISTIKAS PĀRVALDE** |  | Datu elektroniskā iesniegšana: <https://e.csp.gov.lv>Ietonētie lauki respondentiem nav jāaizpilda, ja nav citas norādes |
| ***2-darbs-pašvaldības******ceturkšņa*** |  |
| **Pārskats par darbu** |
| *Iesniedz* ***līdz 15. datumam*** *pēc pārskata ceturkšņa* |
| **20\_\_. gada pārskata ceturksnis** *(lūdzu, atzīmējiet atbilstošo)***:** | I | II | III | IV |  |
| **RESPONDENTS** |
| Nosaukums |  |
|  |  |
| Pasta adrese |  |
|  |  |
| Mājaslapas adrese |  |
|  |  |
| Biroja vai pamatdarbības vienības adrese |  |
|  |  |
| Tālrunis |  | fakss |  |
|  |  |
| E-pasta adrese |  |
|  |  |
| Nodokļu maksātāja reģistrācijas numurs |  |  |
|  |
| **VEIDLAPAS AIZPILDĪTĀJS** |
|  |  |
| Vārds, uzvārds |  |
|  |  |
| Tālrunis |  | e-pasta adrese |  |
|  |  |  |

|  |  |
| --- | --- |
|  | Centrālās statistikas pārvaldes informatīvie lauki (aizpilda Centrālā statistikas pārvalde): |
|  |  |

**Centrālā statistikas pārvalde saskaņā ar Statistikas likumu garantē sniegtās informācijas konfidencialitāti**

**1. DATI PAR DARBA ŅĒMĒJIEM, PAR KURIEM JĀVEIC DARBA LAIKA UZSKAITE**

|  |  |  |  |  |
| --- | --- | --- | --- | --- |
|  | Mēr-vienība | Rindas kods | Pavisam | tai skaitā nepilnu darba laiku |
|
| A | B | C | 1 | 3 |
| **1.1. DARBA ŅĒMĒJU SKAITS DARBA TIESISKAJĀS ATTIECĪBĀS (IESKAITOT NEREZIDENTUS)** |
| Darba ņēmēju skaits ceturkšņa pēdējā kalendārajā darba dienā *(1140. rinda = 1141. rinda + 1142. rinda)*  | cilvēki | 1140 |  |  |
| tai skaitā: darba ņēmēju skaits pamatdarbā (ar algas nodokļa grāmatiņām) | cilvēki | 1141 |  |  |
|  darba ņēmēju skaits blakus darbā (bez algas nodokļa grāmatiņām) | cilvēki | 1142 |  |  |
| no 1140. rindas – bērna kopšanas atvaļinājumā | cilvēki | 1144 |  |  |
| Vidējais nerezidentu skaits ceturksnī (Vidējo skaitu aprēķina, saskaitot strādājošos nerezidentus par visiem ceturkšņa mēnešiem un summu dalot ar 3, veselos skaitļos)(nerezidentu definīciju skatīt veidlapas aizpildīšanas norādījumu 22. punktā) | cilvēki | 1145 |  |  |
| **1.3. NOSTRĀDĀTAIS UN DARBA DEVĒJA APMAKSĀTAIS LAIKS** |
| Nostrādātās stundas | ceturkšņa **1.** mēnesī | stundas | 1310 |  |  |
| ceturkšņa **2.** mēnesī | stundas | 1320 |  |  |
| ceturkšņa **3.** mēnesī | stundas | 1330 |  |  |
| Nenostrādātās, bet darba devēja apmaksātās stundas (ikgadējie un mācību atvaļinājumi, dīkstāves, darbnespējas lapas A, apmaksātās brīvdienas u.c.) | ceturkšņa **1.** mēnesī | stundas | 1340 |  |  |
| ceturkšņa **2.** mēnesī | stundas | 1350 |  |  |
| ceturkšņa **3.** mēnesī | stundas | 1360 |  |  |
| **1.4. DARBA SAMAKSA** |
| Darba ņēmēju skaits, kamaprēķināta darba samaksa |  ceturkšņa **1.** mēnesī | cilvēki | 1410 |  |  |
|  ceturkšņa **2.** mēnesī | cilvēki | 1420 |  |  |
|  ceturkšņa **3.** mēnesī | cilvēki | 1430 |  |  |
| Aprēķinātā bruto darba samaksa (ieskaitot darba samaksas subsīdijas) | par ceturkšņa **1.** mēnesi | *euro* | 1440 |  |  |
| par ceturkšņa **2.** mēnesi | *euro* | 1450 |  |  |
| par ceturkšņa **3.** mēnesi | *euro* | 1460 |  |  |
| Aprēķinātā bruto darba samaksa ceturksnī *(1470. rinda = 1440. līdz 1460. rindas summa = 1471., 1473., 1474. un 1477. rindas summa)* | *euro* | 1470 |  |  |
| tai skaitā: |  |  |  |  |
| regulārā bruto darba samaksa – darba samaksa, ieskaitot piemaksas, ko izmaksā katru mēnesi | *euro* | 1471 |  |  |
| no 1471. rindas – darba alga (mēnešalga) | *euro* | 14711 |  |  |
| no 1471. rindas – regulāras piemaksas un prēmijas, ko gada laikā aprēķina katru mēnesi | *euro* | 14712 |  |  |
| samaksa par ikgadējo atvaļinājumu un papildatvaļinājumu; par dīkstāvēm; par citām dienām, kurās nestrādā (mācību atvaļinājumi, kāzas, bēres, donoru dienas) | *euro* | 1473 |  |  |
| neregulārā bruto darba samaksa, ko izmaksā retāk nekā regulāro darba samaksu (ceturkšņa, pusgada, gada prēmijas, prēmijas svētkos, 13. alga, naudas balva u.c.);piemaksas pie atvaļinājuma, atvaļinājuma pabalsts;kompensācija par neizmantoto atvaļinājumu | *euro* | 1474 |  |  |
| no 1474. rindas – atvaļinājuma pabalsts  | *euro* | 14741 |  |  |
| no 1474. rindas – kompensācija par neizmantoto atvaļinājumu | *euro* | 14742 |  |  |
| darbnespējas lapu A apmaksa | *euro* | 1477 |  |  |
| no 1470. rindas – aprēķinātā neto darba samaksa | *euro* | 1480 |  |  |
| no 1470. rindas – nerezidentiem, kuri uzrādīti 1145. rindā, aprēķinātā bruto darba samaksa | *euro* | 1490 |  |  |
| no 1470. rindas – darba samaksas subsīdijas | *euro* | 1499 |  |  |

 *(turpinājums)*

|  |  |  |  |  |
| --- | --- | --- | --- | --- |
|  | Mēr­vienība | Rindas kods | Pavisam*(2. + 3. aile)* | tai skaitā strādāja |
| normālo darba laiku | nepilnu darba laiku |
| A | B | C | 1 | 2 | 3 |
| * 1. **DATI PAR DARBA ŅĒMĒJIEM, KURI NAV BIJUŠI DARBA ATTIECĪBĀS PILNU MĒNESI**

***(no 1.3. un 1.4. sadaļas*** – ***nav nostrādājuši pilnu mēnesi sakarā ar pieņemšanu darbā vai atlaišanu no darba)*** |
| Attiecīgi no 1410. līdz 1430. rindai – darba ņēmēju skaits, kam aprēķināta darba samaksa, bet kas nebija darba attiecībās pilnu mēnesi | ceturkšņa **1.** mēnesī | cilvēki | 1510 |  |  |  |
| ceturkšņa **2.** mēnesī | cilvēki | 1520 |  |  |  |
| ceturkšņa **3.** mēnesī | cilvēki | 1530 |  |  |  |
| Attiecīgi no 1310. līdz 1360. rindai –nostrādātās un nenostrādātās, bet apmaksātās stundas darba ņēmējiem, kuri uzrādīti attiecīgi no 1510. līdz 1530. rindai | ceturkšņa **1.** mēnesī | stundas | 1540 |  |  |  |
| ceturkšņa **2.** mēnesī | stundas | 1550 |  |  |  |
| ceturkšņa **3.** mēnesī | stundas | 1560 |  |  |  |
| **1.6. DATI PAR SIEVIETĒM (aizpilda tikai par 1. ceturksni)** |
| Nostrādātās stundas sievietēm kopā 1. ceturksnī *(no 1310. līdz 1330. rindai)* | stundas | 1610 |  |  |  |
| Nenostrādātās, bet darba devēja apmaksātās stundas sievietēm 1. ceturksnī*(no 1340. līdz 1360. rindai)* | stundas | 1620 |  |  |  |
| Sieviešu skaits, kam aprēķināta darba samaksa | janvārī *(no 1410. rindas)* | cilvēki | 1630 |  |  |  |
| februārī *(no 1420. rindas)* | cilvēki | 1640 |  |  |  |
| martā *(no 1430. rindas)* | cilvēki | 1650 |  |  |  |
| Aprēķinātā bruto darba samaksa sievietēm kopā par 1. ceturksni*(no 1470. rindas)* | *euro* | 1660 |  |  |  |

**2. DATI PAR NODARBINĀTAJIEM, PAR KURIEM NAV JĀVEIC DARBA LAIKA UZSKAITE**

**(neietver 1. sadaļā uzrādītos darba ņēmējus)**

|  |  |  |  |
| --- | --- | --- | --- |
| *Katru nodarbināto uzrāda vai nu 2110. vai 2120. rindā* | Rindas kods | Nodarbināto skaits ceturkšņa  | Aprēķinātā bruto darba samaksa ceturksnī, *euro* |
| 1. mēnesī | 2. mēnesī | 3. mēnesī |
| A | C | 1 | 2 | 3 | 4 |
| Nodarbinātie steidzamos, īslaicīgos, vienreizējos darbos, par kuriem norēķinās uzreiz pēc darba izpildes | 2110 |  |  |  |  |
| Nodarbinātie ar darba vai uzņēmuma līgumu, par kura darbu izpildi nav iespējams noteikt faktiski nostrādātās stundas (nav reģistrējušies kā pašnodarbinātās personas) | 2120 |  |  |  |  |

**3. CITAS DARBA DEVĒJA IZMAKSAS**

|  |  |  |
| --- | --- | --- |
|  | Rindas kods | *Euro* |
| A | C | 1 |
| Bruto darba samaksa natūrā ceturksnī(dāvanas un mantiskās balvas; preces, pakalpojumi personīgai lietošanai; izdevumi nodarbināto nodrošināšanai ar dzīvojamo platību; darba devēja izdevumi automašīnu lietošanai personīgajām vajadzībām; ēdināšanas taloni; izmaksas bērnudārza nodrošināšanai; transporta izdevumi no mājām uz darbu, mobilā tālruņa, ko lieto darba un personīgām vajadzībām, rēķinu apmaksa u.c. – pilnu aprakstu skatīt veidlapas aizpildīšanas norādījumos) | 310 |  |
| tai skaitā maksājumi nodarbināto noguldījumu projektiem, ko uzrāda katru ceturto gadu: par 2024., 2028. gada ceturkšņiem utt. | 311 |  |
| Darba devēja valsts sociālās apdrošināšanas obligātās iemaksas, kas aprēķinātas 1. sadaļā ietvertajiem darba ņēmējiem ceturksnī | 320 |  |
| Darba devēja brīvprātīgāssociālās apdrošināšanas iemaksas, kas samaksātas par nodarbinātajiem ceturksnī (papildu pensiju apdrošināšana, pensijas uzkrājuma veidošana, veselības, dzīvības apdrošināšana, dzīvības apdrošināšana ar uzkrājuma veidošanu, nelaimes gadījumu apdrošināšana u.c.) | 330 |  |
| Darba devēja pabalsti un kompensācijas, kas izmaksātas nodarbinātajiem ceturksnī(izmaksas jubileju, kāzu, bērna dzimšanas, apbedīšanas gadījumā u.c. materiālie pabalsti; pabalsti veselības aprūpei; briļļu iegādes apmaksa; atlīdzība par kaitējumu veselībai; stipendijas, mācību maksa u.c.) | 340 |  |
| Aprēķinātais bruto atlaišanas pabalsts ceturksnī | 350 |  |
| tai skaitā, kas tiek aprēķināts, ja darba devējs samazina darbinieku skaitu vai darba devējs tiek likvidēts (saskaņā ar Darba likuma 101. panta pirmās daļas 9. un 10. punktu)  | 351 |  |

*(turpinājums)*

|  |  |  |
| --- | --- | --- |
|  | Rindas kods | *Euro* |
| A | C | 1 |
| **DARBA DEVĒJA IZMAKSAS**, ko uzrāda katru ceturto gadu: par 2024., 2028. gada ceturkšņiem utt. |
| Darba devēja izmaksas profesionālajai apmācībai | 380 |  |
| Pārējās iepriekš neuzskaitītas darba devēja izmaksas (darbā pieņemšanas izmaksas; darba apģērba izmaksas; darba dēļ nepieciešamo medicīnisko pārbaužu veikšanas, vakcīnu izmaksas; speciālu ēdienu/dzērienu, kas tiek nodrošināti nodarbinātajiem, kas strādā kaitīgos darba apstākļos, izmaksas u.c.) | 390 |  |

**4. BRĪVO DARBVIETU SKAITS PA PROFESIJU PAMATGRUPĀM**

**(ceturkšņa pēdējā kalendārajā darba dienā)**

|  |  |  |
| --- | --- | --- |
| Profesiju klasifikatora pamatgrupas1 | Rindas kods | Brīvo darbvietu skaits *(ieskaitot tās, par kurām nav jāveic darba laika uzskaite)2* |
| A | C | 2 |
| **Pavisam** *(401.–410. rindas summa)* | 400 |  |
| **1.** Vadītāji | 401 |  |
| **2.** Vecākie speciālisti | 402 |  |
| **3.** Speciālisti | 403 |  |
| **4.** Kalpotāji | 404 |  |
| **5.** Pakalpojumu un tirdzniecības darbinieki | 405 |  |
| **6.** Kvalificēti lauksaimniecības, mežsaimniecības un zivsaimniecības darbinieki | 406 |  |
| **7.** Kvalificēti strādnieki un amatnieki | 407 |  |
| **8.** Iekārtu un mašīnu operatori un izstrādājumu montieri | 408 |  |
| **9.** Vienkāršās profesijas | 409 |  |
| **0.** Nacionālo bruņoto spēku profesijas | 410 |  |

1) 401.–410. rindas A ailē uzrādītas Profesiju klasifikatora pamatgrupas. Tās kārtas numurs atbilst profesijas (aroda, amata, specialitātes) koda pirmajai zīmei. Lai pareizi aizpildītu šo sadaļu, katram amatam nosaka profesijas kodu saskaņā ar Profesiju klasifikatoru atbilstoši Ministru kabineta 2017. gada 23. maija noteikumiem Nr. 264 „Noteikumi par Profesiju klasifikatoru, profesijai atbilstošajiem pamatuzdevumiem un kvalifikācijas pamatprasībām”.

 Profesiju klasifikators atrodams Labklājības ministrijas mājaslapā [www.lm.gov.lv](http://www.lm.gov.lv) sadaļā *Darba devējiem/ Profesiju klasifikators*.

2) Par brīvu darbvietu saskaņā ar CSP metodoloģiju tiek uzskatīta no jauna radīta vai esošā algota darbvieta, kas ir atbrīvojusies vai atbrīvosies tuvākajā laikā, un darba devējs veic aktīvus soļus, lai atrastu piemērotu kandidātu ārpus sava uzņēmuma, un gatavs to aizpildīt nekavējoties vai tuvākajā laikā.

Ja brīvās darbvietas aizpildīšanai darbinieki tiek meklēti, sazinoties ar darbaspēka nodrošināšanas pakalpojumu aģentūru, kas nodrošina uzņēmumus ar personālu uz laiku, un darba līgumu ar darbinieku slēgs aģentūra, tad šādas brīvās darbvietas pārskatā nav jāuzrāda. Tās savā pārskatā uzrāda aģentūra kopā ar brīvajām darbvietām, kuras nepieciešams aizpildīt pašas aģentūras darbības nodrošināšanai.

**5. STREIKI**

|  |  |  |  |
| --- | --- | --- | --- |
|  | Mērvienība | Rindas kods | Pārskata ceturksnī |
| A | B | C | 1 |
| Streiku skaits | skaits | 510 |  |
| Nodarbināto skaits, kas piedalījās streikos | cilvēki | 520 |  |
| Nodarbināto, kuri piedalījās streikos, nenostrādātais laiks | cilvēkdienas | 530 |  |

|  |  |  |  |
| --- | --- | --- | --- |
| Lūdzu, norādiet veidlapas aizpildīšanai patērēto laiku |  |  |  |

stundas minūtes

20\_. gada \_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_ Vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /Vārds, uzvārds, paraksts/ \*

\* Dokumenta rekvizītu "datums" un "paraksts" neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām.

**Paldies par veltīto laiku!**

**Norādījumi veidlapas "Pārskats par darbu" (2-darbs-pašvaldības) aizpildīšanai
Vispārīgie norādījumi**

1. Apsekojuma respondenti ir republikas pilsētu un novadu pašvaldību administrācijas, izglītības pārvaldes un citas pašvaldību iestādes, kas reģistrētas Valsts ieņēmumu dienestā kā nodokļu maksātājas un kas sagatavo un iesniedz individuālos statistikas datus pēc Centrālās statistikas pārvaldes pieprasījuma.
2. Ja jebkurā iesniegtajā kārtējā gada ceturkšņa pārskatā respondents atrod kļūdas, tad labojumus iesniedz par visiem kļūdainajiem kārtējā gada ceturkšņa pārskatiem.
3. Iestāžu centralizētās grāmatvedības (republikas pilsētu un novadu pašvaldību administrācijas, izglītības pārvaldes u.c.) datus par katru nozari iesniedz atsevišķā veidlapā. Noteiktais nozaru skaits pašvaldībām uzrādīts 97. punktā.
4. Darba ņēmējs šī apsekojuma ietvaros ir fiziska persona, kura uz darba līguma vai uzņēmuma līguma, vai līguma par profesionālo militāro dienestu pamata par nolīgto darba samaksu veic noteiktu darbu un par kuru saskaņā ar Darba likumu veic darba laika uzskaiti, vai arī darba laika uzskaiti veic, strādājot uz uzņēmuma līguma pamata. Darba ņēmēju skaitā ietver arī Saeimas un pašvaldību deputātus, Ministru kabineta locekļus, valsts civildienesta ierēdņus,kā arī mācekļus un praktikantus, ja viņiem aprēķina darba samaksu.
5. Darbiniekus, kuri pārskata ceturksnī strādāja pie respondenta, bet darba līgumu uz laiku bija noslēguši ar personāla nodrošināšanas aģentūru, pārskatā neietver. Rādītājus par šādiem darbiniekiem (skaitu, darba samaksu, nostrādātajām stundām u.c.) jāiekļauj aģentūras pārskatā. Par personāla nodrošināšanas aģentūru darbiniekiem netiek uzskatīti bezdarbnieki un citas personas, kas strādā valsts budžeta vai Nodarbinātības valsts aģentūras subsidētajās darbvietās aktīvo nodarbinātības pasākumu ietvaros. Šīs personas tiek uzskatītas par darba ņēmējiem, un tās ir jāiekļauj tā respondenta pārskatā, pie kura tās strādā, norādot arī saņemtās darba samaksas subsīdijas veidlapas 1499. rindā.
6. Darba ņēmēju skaitā jāuzrāda arī tie darbinieki, kuri strādā ārzemēs, bet kuriem atalgojumu izmaksā respondents, kas veic darbību Latvijas ekonomiskajā teritorijā.
7. Darba ņēmēju skaitā neietver brīvprātīgā darba veicējus.
8. Veidlapā darba ņēmēju ietver kā vienu cilvēku – gan normālā, gan nepilna darba laika darba ņēmējus, gan tos, kas strādā mazāk vai vairāk par vienu slodzi.
9. Darba devējs ir fiziska vai juridiska persona, vai arī tiesībspējīga personālsabiedrība, kas uz darba līguma pamata nodarbina vismaz vienu darbinieku.
10. Bruto darba samaksa vai citas veidlapā minētās bruto izmaksas – aprēķinātā darba samaksa vai citas veidlapā minētās izmaksas, ieskaitot algas nodokli un darba ņēmēja valsts sociālās apdrošināšanas obligātās iemaksas.
11. Neto darba samaksa – bruto darba samaksa, no kuras atņemts algas nodoklis un darba ņēmēja valsts sociālās apdrošināšanas obligātās iemaksas.
12. Veidlapā visus rādītājus uzrāda veselos skaitļos, izņemot 530. rindu.

**1. Dati par darba ņēmējiem, par kuriem jāveic darba laika uzskaite**

1. Veidlapas 1. sadaļā uzrāda datus par tiem darba ņēmējiem, par kuriem saskaņā ar Darba likumu veic darba laika uzskaiti, vai arī darba laika uzskaiti veic, strādājot uz uzņēmuma līguma pamata. Datus par pārējiem nodarbinātajiem uzrāda 2. sadaļā.
2. Datus aizpilda neiekrāsotajās rindu ailēs.
3. „Normālais darba laiks” **2. ailē** šī apsekojuma ietvaros ir, ja darba ņēmējs strādāja koplīgumā paredzēto vai normālo darba laiku, vai vairāk par to, kā arī vienu vai vairākas slodzes, maiņas. Pie normālā darba laika uzrāda arī tos darba ņēmējus, kuriem normatīvajos tiesību aktos noteikts saīsināts darba laiks.
4. Pieļaujams, ka pie normālā darba laika darba ņēmējiem attiecina tos, kuri strādā līdz 10 % mazāk par koplīgumā paredzēto vai normālo darba laiku.
5. **3. aili** „Nepilns darba laiks” aizpilda, ja:
	1. darba ņēmējam darba vai uzņēmuma līgumā ar darba devēju noteikts nepilns darba laiks (nepilna slodze, nepilna darba diena vai nepilna darba nedēļa);
	2. darba ņēmējs, ar kuru noslēgts līgums par normālā darba laika darbu, strādā nepilnu darba laiku, ja darba devējs nenodrošina normālo darba laiku sakarā ar pasūtījumu vai darba apjoma trūkumu.
6. Sadalījums normālā un nepilna darba laika darba ņēmējos nav atkarīgs no tā, vai darba ņēmējs nav veicis darbu sakarā ar darbnespējas periodu (darbnespējas lapas A vai B) vai jebkura veida atvaļinājumu, vai arī tāpēc, ka darba ņēmējs nav nostrādājis pilnu mēnesi sakarā ar pieņemšanu darbā vai atlaišanu no darba.
	1. **Darba ņēmēju skaits darba tiesiskajās attiecībās (ieskaitot nerezidentus)**
7. **1140. rindā** uzrāda darba ņēmēju skaitu pārskata ceturkšņa pēdējā mēneša pēdējā kalendārajā darba dienā, t.i., visus, kuri bija darba tiesiskajās attiecībās attiecīgajā datumā (neatkarīgi no tā, vai viņiem bija vai nebija aprēķināta darba samaksa). Ietver arī tos darba ņēmējus, kuri bija atvaļinājumā bez darba algas saglabāšanas, slimoja (darbnespējas lapa A vai B), bija grūtniecības un dzemdību atvaļinājumā vai bērna kopšanas atvaļinājumā.
8. **1140. rindā** uzrādīto darba ņēmēju skaitu sadala pa darba ņēmējiem pamatdarbā – ar algas nodokļa grāmatiņām (1141. rindā) un pa darba ņēmējiem blakus darbā – bez algas nodokļa grāmatiņām (1142. rindā).
9. **1144. rindā** (no 1140. rindas) uzrāda darba ņēmējus, kuri bija bērna kopšanas atvaļinājumā. Šeit neietver darba ņēmējus, kuriem bija darbnespējas lapa slima bērna kopšanai.
10. **1145. rindā** uzrāda vidējo nerezidentu skaitu ceturksnī. Nerezidents ir darba ņēmējs, kuram vienlaicīgi izpildās šādi kritēriji:
	1. nerezidents ir ārzemnieks – persona, kura nav Latvijas pilsonis vai Latvijas nepilsonis (Imigrācijas likuma 1. panta pirmās daļas 1. punkts);
	2. ārzemnieks, kurš uzturas Latvijas teritorijā mazāk par vienu gadu (atbilst Eiropas Parlamenta un Padomes Regulas (ES) Nr. 549/2013 par Eiropas nacionālo un reģionālo kontu sistēmu Eiropas Savienībā11.08.punktam*).*
11. Vidējo skaitu aprēķina, saskaitot strādājošos nerezidentus par visiem ceturkšņa mēnešiem un summu dalot ar mēnešu skaitu ceturksnī.

**1.3. Nostrādātais un apmaksātais laiks**

1. No 1310. līdz 1330. rindai uzrāda nostrādāto stundu skaitu atsevišķi par katru pārskata ceturkšņa mēnesi kopā par visiem darba ņēmējiem (cilvēkstundas). Ietver arī nostrādātās virsstundas.
2. Darba laiku, kas tiek pavadīts apmācībās vai profesionālās kvalifikācijas paaugstināšanas mācībās neatkarīgi no tā, vai mācības notiek uzņēmumā vai mācību iestādē ārpus uzņēmuma, arī ietver nostrādātajās stundās. Mācekļu mācību laiks izglītības iestādē šeit netiek ietverts.
3. Nostrādātajās stundās ietver arī laiku, ko velta tādiem uzdevumiem kā sagatavošanās darbam, darbarīku sagatavošana, tīrīšana; īslaicīgai atpūtai darba vietā, ieskaitot tējas un kafijas pauzes; laiku, ko pavada darba vietā, neveicot nekādu darbu, piemēram, ja trūkst darba, par ko maksā saskaņā ar darba līgumu.
4. Katru stundu, ko nostrādā papildus parastajām darba stundām neatkarīgi no samaksas likmes stundā, ko piemēro (piemēram, divkārša samaksa), uzrāda kā vienu stundu.
5. Nostrādāto stundu skaitā neietver:
	1. nenostrādātās, bet darba devēja apmaksātās stundas (uzrāda no 1340. līdz 1360. rindai);
	2. Darba likumā noteikto pārtraukumu atpūtai un ēšanai;
	3. laiku, ko pavada ceļā no mājām uz darbu un atpakaļ.
6. Ja darba ņēmējs apvieno pamatdarbu ar papildu darbu, amatu, profesiju vai slodzi un darbi tiek veikti vienā un tajā pašā laika periodā, tad nostrādāto stundu skaitu uzrāda atbilstoši pamatdarbam, neņemot vērā papildu amatu, profesiju vai slodzi arī tad, ja par to ir papildu samaksa.
7. No 1340. līdz 1360. rindai uzrāda nenostrādāto, bet darba devēja apmaksāto stundu skaitu atsevišķi par katru pārskata ceturkšņa mēnesi kopā par visiem darba ņēmējiem (cilvēkstundas).
8. **30. punktā** minētās stundas aprēķina par tām dienām, par kurām ir aprēķināta samaksa, bet darba ņēmējs nav strādājis:
	1. bijis ikgadējais apmaksātais atvaļinājums vai papildatvaļinājums, kā arī mācību atvaļinājums;
	2. bijusi darbnespējas lapa A;
	3. bijušas apmaksātas dīkstāves;
	4. bijušas citas darba devēja apmaksātas, bet nenostrādātas dienas vai dienu daļas (piemēram, veicot obligātās veselības pārbaudes, donoru brīvdienas, kā arī brīvdienas sakarā ar kāzām vai bērēm).
9. **31. punktā** minētās dienas pārrēķina stundās atkarībā no darba līgumā noteiktā darba režīma vai iekšējās darba kārtības noteikumiem.
10. Darbnespējas lapu A apmaksātās dienas pārrēķina stundās tajā mēnesī (mēnešos), kad ir bijusi atbrīvošana no darba pēc ieraksta darbnespējas lapā (arī tad, ja darbnespējas lapas samaksa vēl nav aprēķināta).
11. No 1340. līdz 1360. rindai neietver laiku, par kuru ir samaksāta kompensācija par neizmantoto atvaļinājumu.

**1.4. Darba samaksa**

1. No 1410. līdz 1430. rindai ietver darba ņēmējus, kuriem aprēķināta darba samaksa vismaz par vienu dienu attiecīgajā pārskata ceturkšņa mēnesī.
2. No 1440. līdz 1460. rindai ietver aprēķināto bruto darba samaksu atsevišķi par katru pārskata ceturkšņa mēnesi. Darba samaksā ietilpst maksājumi, kurus uzrāda no 1471. līdz 1477. rindai.
3. **1470. rindā** uzrāda aprēķināto bruto darba samaksu darba ņēmējiem pārskata ceturksnī, sadalot to pa atsevišķiem izmaksu veidiem no 1471. līdz 1477. rindai.
4. **1470. rindas** dati visās ailēs ir vienādi ar 1440. + 1450. + 1460. rindas datiem, un 1470. rindas 1. ailes dati ir vienādi ar 1471. + 1473. + 1474. + 1477. rindas datu summu.
5. Katra mēneša darba samaksā ietver aprēķinātās ikgadējo un papildatvaļinājumu naudas summas tikai par tām dienām, kurās darba ņēmējs attiecīgajā mēnesī atradās atvaļinājumā. Piemēram, ja darba ņēmējs ir atvaļinājumā no 16. maija līdz 12. jūnijam, tad atvaļinājuma naudu par 16.–31. maiju ietver maijā, bet atvaļinājuma naudu par 1.–12. jūniju – jūnijā.
6. Ja darba ņēmējs saņem arī autoratlīdzību, tad to pieskaita pie pamatdarba samaksas.
7. Ja jebkuru iemeslu dēļ kādā mēnesī nav aprēķināta darba samaksa un to aprēķina nākamajos mēnešos arī par iepriekšējiem mēnešiem, tad darba samaksu uzrāda šādi:
	1. aprēķināto darba samaksu ietver tajā mēnesī, par kuru tā aprēķināta;
	2. ja darba samaksa aprēķināta par iepriekšējā ceturkšņa mēnesi (mēnešiem), tad precizē iepriekšējā ceturkšņa pārskatu un iesniedz labojumus.
8. Ja darba samaksa paaugstināta par mēnešiem, par kuriem ceturkšņa pārskati jau ir iesniegti, tad kārtējā ceturkšņa pārskatā ietver tikai to summu, kas attiecas uz kārtējā ceturkšņa mēnešiem. Par visiem pārējiem mēnešiem šo papildu darba samaksu ietver tajā mēnesī, par kuru tā aprēķināta, un iesniedz labojumus.
9. Darba samaksā ietver 44., 48., 49. un 50. punktā minētās pozīcijas neatkarīgi no izmaksu finansēšanas avota.
10. **1471. rindā** uzrāda regulāro (tiešo) darba samaksu jeb regulāru atlīdzību skaidras vai bezskaidras naudas maksājumu veidā, ko gada laikā aprēķina katru mēnesi:
	1. darba algu (mēnešalgu), ko aprēķina atbilstoši nostrādātajam darba laikam neatkarīgi no paveiktā darba daudzuma (laika alga) vai atbilstoši paveiktā darba daudzumam neatkarīgi no laika, kādā tas paveikts (akorda alga) – uzrāda arī atsevišķi 14711. rindā;
	2. regulāras piemaksas un prēmijas, kuras gada laikā aprēķina regulāri katru mēnesi, neskatoties uz to, ka tās katru mēnesi var būt ievērojami atšķirīgas – uzrāda arī atsevišķi 14712. rindā.
11. Regulāras piemaksas var būt piemaksas par papildu darbu, kas veikts līdztekus pamatdarbam, piemēram, par uz laiku promesoša darba ņēmēja pienākumu pildīšanu; par profesiju, amatu savienošanu; piemaksa par virsstundu darbu vai darbu svētku dienā; piemaksas par nakts darbu, maiņu darbu; piemaksas par darbu īpašos apstākļos (risku, troksni, smagu, kaitīgu darbu); par personisko ieguldījumu darbā un darba kvalitāti; citas piemaksas, kas paredzētas darba līgumā vai darba koplīgumā.
12. Regulāras prēmijas var būt prēmijas, ko regulāri izmaksā (neatkarīgi no tās lieluma), piemēram, par produkcijas apjomu, ražīgumu, atbildību, centību, precizitāti, kvalifikāciju un īpašām zināšanām. Ja prēmijas aprēķina ik mēnesi, bet izmaksā reizi ceturksnī, tad tās iekļauj pie neregulārās darba samaksas (1474. rindā). Ja darba samaksas izmaksas periods ir nedēļa, tad prēmijas, kas tiek maksātas retāk, piemēram, reizi mēnesī vai ceturksnī, arī iekļauj pie neregulārās darba samaksas.
13. **1471. rindā** iekļauj arī autoratlīdzību (honorāru) par tādiem darbiem, kuru radīšana, izdošana vai izpilde nav pārsniegusi vienu kalendāro mēnesi.
14. **1473. rindā** uzrāda ikgadējā apmaksātā atvaļinājuma un papildatvaļinājuma apmaksu, atlīdzību par darba devēja apmaksātām dīkstāvēm, kā arī atlīdzību citos gadījumos, kad darba ņēmējs neveic darbu attaisnojošu iemeslu dēļ (piemēram, mācību atvaļinājumi, kāzas, bēres, donoru dienas). Pārskata ceturksnī ietver atvaļinājuma naudu tikai par šī ceturkšņa mēnešiem (skatīt arī 39. punktu).
15. **1474. rindā** uzrāda neregulāro darba samaksu, ko neaprēķina regulāri katru mēnesi, ieskaitot prēmijas un piemaksas, ko maksā noteiktos laikposmos, nevis regulāri katru mēnesi, piemaksas, kas saistītas ar individuāli vai kolektīvi veiktu darbu. Piemēram, neregulāras prēmijas – ceturkšņa, pusgada un par lielāku laika periodu, prēmijas svētkos; 13. alga, naudas balvas. Pie neregulārām izmaksām pieskaita arī autoratlīdzību (honorāru) par tādiem darbiem, kuru radīšana, izdošana vai izpilde ir pārsniegusi vienu kalendāro mēnesi. Šajā rindā iekļauj arī piemaksas pie atvaļinājuma un atvaļinājuma pabalstu, kā arī kompensāciju par neizmantoto ikgadējo apmaksāto atvaļinājumu.
16. **1477. rindā** uzrāda darbnespējas lapu A apmaksu. Darbnespējas lapas A apmaksu ietver pārskatā tajā mēnesī, kad tā ir aprēķināta. Piemēram, darba ņēmējam ir darbnespējas lapa A par periodu no 29. marta līdz 7. aprīlim, par kuru aprēķins izdarīts aprīlī. Šajā gadījumā darbnespējas lapas A apmaksu ietver 1477. rindā 2. ceturksnī, kā arī aprīlī (1410. rinda).
17. Darba samaksā neiekļauj:
	1. 3. sadaļas 310.–390. rindā uzrādītās naudas summas;
	2. citus izdevumus, kas nepieciešami darba devēja ražošanas vai darbības procesam;
	3. ar komandējumiem saistītos respondenta maksājumus darbiniekiem;
	4. darbnespējas lapu B apmaksu (nemaksā darba devējs, bet sociālās apdrošināšanas iestāde);
	5. izmaksātās dividendes (tā nav darba samaksa, bet ienākums no īpašuma);
	6. Eiropas Sociālā fonda un valsts finansējumu pedagogu mērķstipendijām.
18. **1480. rindā** uzrāda aprēķināto neto darba samaksu, t.i., 1470. rindā uzrādīto bruto darba samaksu bez algas nodokļa un darba ņēmēja valsts sociālās apdrošināšanas obligātajām iemaksām.
19. **1490. rindā** uzrāda aprēķināto bruto darba samaksu (no 1470. rindas) nerezidentiem, kuri ietverti 1145.rindā.
20. **1499. rindā** uzrāda darba samaksas subsīdijas (valsts kompensētās darba devēja izmaksas) – valsts budžeta vai Nodarbinātības valsts aģentūras finansējums darba devējam algotajos pagaidu sabiedriskajos darbos iesaistīto bezdarbnieku un citu aktīvajos nodarbinātības pasākumos iesaistīto personu un to darba vadītāju darba samaksai. Uzrāda tikai tās subsīdijas, kuras ietvertas aprēķinātajā bruto darba samaksā 1470. rindas 1. ailē.

**1.5. Dati par darba ņēmējiem, kuri nav bijuši darba attiecībās pilnu mēnesi**

1. No 1510. līdz 1530. rindai 2. ailē uzrāda normālā darba laika darba ņēmējus, kuriem aprēķināta darba samaksa, bet kuri nebija nostrādājuši pilnu attiecīgā ceturkšņa mēnesi sakarā ar pieņemšanu darbā vai atlaišanu no darba. Darba ņēmējus, kuri nav nostrādājuši pilnu mēnesi citu iemeslu dēļ, šajā sadaļā neuzrāda. Datus uzrāda tikai par normālā darba laika darba ņēmējiem (2. aile), neaizpildot 1. un 3. aili.

**1.6. Dati par sievietēm**

1. Sadaļu aizpilda par 1.ceturksni. Par 2., 3. un 4. ceturksni sadaļu neaizpilda.
2. **1610. rindā** ietver nostrādātās stundas sievietēm kopā par 1. ceturkšņa mēnešiem – no 1310., 1320. un 1330. rindā ietvertajām stundām.
3. **1620. rindā** ietver nenostrādātās, bet darba devēja apmaksātās stundas sievietēm kopā par 1. ceturkšņa mēnešiem – no 1340., 1350. un 1360. rindā ietvertajām stundām.
4. **1630., 1640. un 1650. rindā** ietver sieviešu skaitu, kam aprēķināta darba samaksa attiecīgajā mēnesī – attiecīgi no 1410., 1420. un 1430. rindā ietvertā skaita.
5. **1660. rindā** ietver aprēķināto bruto darba samaksu sievietēm kopā par 1. ceturkšņa mēnešiem – no 1470. rindā norādītās samaksas.

**2. Dati par nodarbinātajiem, par kuriem nav jāveic darba laika uzskaite**

1. Katru no nodarbinātajiem, kuru uzrāda 2110. vai 2120. rindā, iekļauj vienā no minētajām rindām atbilstoši rādītāja aprakstam. Šos nodarbinātos neietver 1. sadaļā.
2. **1., 2. un 3. ailē** uzrāda attiecīgo nodarbināto skaitu, kam aprēķināta darba samaksa vismaz par vienu dienu attiecīgajā mēnesī. Nodarbinātos, kuri strādā ar uzņēmuma līgumu un kuriem samaksu aprēķina pēc darba izpildes, uzrāda katrā mēnesī arī tad, ja samaksa vēl netiek aprēķināta.
3. **4. ailē** uzrāda pārskata ceturksnī aprēķināto bruto darba samaksu nodarbinātajiem, kuri ietverti no 1. līdz 3. ailei.

**3. Citas darba devēja izmaksas**

1. No 310. līdz 390. rindai uzrādītos datus neietver 1. un 2. sadaļā pie darba samaksas rādītājiem.
2. **310. rindā** uzrāda bruto darba samaksu natūrā. Tā sastāv no precēm un pakalpojumiem, ko darba devējs sniedz nodarbinātajiem par brīvu, par pazeminātām cenām vai par cenām, ko darba devējs samaksājis pārskata ceturksnī. Šīs preces un pakalpojumi nav nepieciešami darba devēja ražošanas vai darbības procesam. Nodarbinātajiem tas ir papildu ienākums: viņi maksātu tirgus cenu, ja šīs preces vai pakalpojumus pirktu paši.
3. Preces un pakalpojumus vērtē bāzes cenās (t.i., bez transporta un tirdzniecības uzcenojuma), ja darba devējs tās saražojis, un pircēju cenās, ja darba devējs tās nopircis (t.i., cenās, ko darba devējs faktiski samaksājis).
4. Sniedzot pakalpojumus bez maksas, darba samaksas natūrā kopējo vērtību aprēķina saskaņā ar attiecīgo preču un pakalpojumu bāzes cenām (vai darba devēja pircēju cenām, ja viņš tās pircis). Sniedzot pakalpojumus par pazeminātām cenām, vērtību iegūst kā starpību starp iepriekš izskaidroto aprēķinu un nodarbinātā samaksāto summu.
5. Darba samaksa natūrā ir:
	1. darba devēja saražotās preces un pakalpojumi, kas sniegti nodarbinātajiem. Piemēram, bez maksas vai par pazeminātām cenām izsniegtā pārtika pārtikas ražošanas uzņēmumā (izņemot 68.6. punktā minēto); datori – datoru ražošanas firmā; apģērbs – apģērbu ražošanas uzņēmumā (izņemot darba apģērbu); bezmaksas ceļošana dzelzceļa vai aviokompāniju nodarbinātajiem;
	2. darba devēja izdevumi nodarbināto nodrošināšanai ar mājokli vai dzīvojamo platību, ieskaitot izdevumus par respondenta īpašumā esošo dzīvojamo platību (izdevumi tās uzturēšanai un administrēšanai, nodokļu samaksai un apdrošināšanai, atskaitot nodarbinātā samaksāto summu). Uzrāda arī darba devēja samaksāto nodarbināto dzīvojamo telpu īres maksu un maksu par komunālajiem pakalpojumiem, kā arī neatmaksājamos aizdevumus vai aizdevumus ar samazinātām procentu likmēm mājokļa, vai dzīvojamās platības iegādei, vai celtniecībai. Neietver pabalstu nodarbinātā pārcelšanās gadījumā;
	3. darba devēja izdevumi transportlīdzekļu (automobiļu) lietošanai personīgajām vajadzībām. Tajos ieskaita ekspluatācijas neto izmaksas, ko sedz respondents (ikgadējās līzinga izmaksas un procentu maksājumus – amortizāciju, apdrošināšanu, uzturēšanu un remontu, kā arī turēšanu autostāvvietā). Neieskaita kapitālizmaksas, kas saistītas ar transportlīdzekļu iegādi, nekādus ienākumus, ko gūst, transportlīdzekļus pārdodot tālāk, vai izmaksu daļu, kas attiecas uz lietošanu darba vajadzībām. Datus aprēķina, balstoties uz pieejamo informāciju, piemēram, ierakstiem par attiecīgā veida transportlīdzekļu parku, vidējās transportlīdzekļa vērtības novērtējumu un novērtējumu par daļu, kas attiecas uz gadījumiem, kad nodarbinātie lieto transporta līdzekļus personīgajām vajadzībām;
	4. kompensācijas izmaksas, ko darba devējs darbiniekam izmaksā sakarā ar darbiniekam piederoša personiskā transportlīdzekļa izmantošanu (kas atbilstoši darba līgumam tiek izmantots darba vajadzībām), kas pēc Ministru kabineta noteikumiem pārsniedz ar nodokli neapliekamās kompensācijas izmaksas;
	5. darba devēja pirktās preces vai pakalpojumi, kas sniegti nodarbinātajiem (saražotās preces un pakalpojumi minēti 68.1. punktā);
	6. darba devēja pilnīgi vai daļēji segti izdevumi par darbinieku ēdināšanu (ēdināšanas cenu samazinājumi, taloni); uzturdevas kompensācija;
	7. izdevumi kultūras, atpūtas, sporta pakalpojumu sniegšanai nodarbinātajiem, tai skaitā izdevumi tūrisma ceļazīmēm, dažādu abonementu apmaksa, izdevumi vasarnīcām un brīvdienu pavadīšanas telpām nodarbinātajiem un viņu ģimenēm;
	8. izmaksas, kas saistītas ar mazbērnu novietnes, bērnudārza nodrošināšanu nodarbināto bērniem.
	9. nodarbināto apkalpošanai paredzēto veikalu uzturēšanas izmaksas (amortizācija, sīki remonti, ēku un iekārtu regulāra uzturēšana bez darba algas personālam);
	10. transporta izdevumi no mājām uz darba vietu un atpakaļ;
	11. mobilā tālruņa, ko lieto gan darba, gan personīgajām vajadzībām, rēķina daļas apmaksa, kuru sedz darba devējs;
	12. nodarbinātajiem piešķirtās prēmijakcijas;
	13. darba devēja pārņemtā procentu daļa, ja viņš piešķir aizdevumus nodarbinātajiem par samazinātām procentu likmēm vai bez procentiem. Šo vērtību nosaka, atņemot faktiski samaksātos procentus no summas, kas nodarbinātajam jāmaksā, ja kredītam piemēro tirgus likmes. Aizdevumi mājas vai dzīvokļa pirkšanai attiecas uz 68.2. punktu;
	14. darba devēja maksājumi arodbiedrību fondos;
	15. dāvanas un mantiskās balvas;
	16. maksājumi nodarbināto noguldījumu projektiem (**uzrāda arī atsevišķi 311. rindā** katru ceturto gadu: par 2024., 2028. gada ceturkšņiem utt.). Tās ir summas, ko iemaksā nodarbināto noguldījumu projektiem (noguldījumu projektiem, akciju iegādes projektiem u.c.). Maksājumus, ko veic, lai izveidotu īpašu fondu komersanta akciju vai citu finanšu aktīvu iegādei darba ņēmējiem, pat ja tiem nav tiešas pieejas šiem aktīviem, samazina par jebkuru nodokļu atvieglojuma summu, ko tiem var piemērot. Akciju izplatīšanu personālam vai īpašajiem fondiem bez maksas vai to pārdošanu par pazeminātu cenu uzskata par izdevumiem tikai tad, ja attiecīgās akcijas pērk tirgū. Pašizmaksu nosaka pēc starpības starp iepirkuma cenu un pārdošanas vai transferta cenu.
6. **320. rindā** uzrāda normatīvajos tiesību aktos noteiktās darba devēja valsts sociālās apdrošināšanas obligātās iemaksas, kas aprēķinātas pārskata ceturksnī tiem darba ņēmējiem, kuri ietverti 1. sadaļā.
7. **320. rindā** neieskaita darba ņēmēja valsts sociālās apdrošināšanas obligātās iemaksas, neskatoties uz to, ka tās ietur un nodarbinātā vārdā samaksā darba devējs.
8. **330. rindā** uzrāda darba devēja brīvprātīgās sociālās apdrošināšanas iemaksas, kas paredzētas kolektīvajos līgumos vai citādi un par nodarbinātajiem samaksātas pārskata ceturksnī. Tie ir visi maksājumi, ko darba devējs maksā papildus darba devēja valsts sociālās apdrošināšanas obligātajām iemaksām. Pie šiem maksājumiem pieder papildu pensiju apdrošināšana, pensijas uzkrājuma veidošana, veselības un dzīvības apdrošināšana, dzīvības apdrošināšana ar uzkrājuma veidošanu, nelaimes gadījumu apdrošināšana, papildu apdrošināšana bezdarba gadījumā, visi pārējie neobligātie sociālās apdrošināšanas papildu veidi, kas nav minēti citur.
9. **330. rindā** iekļaujamo maksājumu pilnas summas uzrāda tajā ceturksnī, kad tās samaksātas, neskatoties uz to, ka tie var būt maksājumi par vairākiem mēnešiem vai gadu.
10. **340. rindā** uzrāda darba devēja pabalstus un kompensācijas, kas pārskata ceturksnī izmaksātas nodarbinātajiem:
	1. izmaksas jubileju, kāzu, bērna dzimšanas, apbedīšanas gadījumā u.c. materiālie pabalsti;
	2. pabalsti veselības aprūpei, briļļu iegādes apmaksa;
	3. izmaksātā atlīdzība par darbā gūto kaitējumu veselībai (sakropļojums, arodslimība). Šeit neietver darbnespējas lapu apmaksu. Nodarbinātā nāves gadījumā uzrāda darba devēja izmaksāto atlīdzību nodarbinātā apgādībā bijušām personām;
	4. stipendijas, mācību maksa nodarbinātajiem un viņu ģimenes locekļiem, kuri studē augstskolā vai koledžā, kā arī mācās tehnikumā vai arodskolā;
	5. citas labklājības un sociālo pakalpojumu izmaksas, kas nav minētas citur.
11. Pabalstus un kompensācijas uzrāda, ieskaitot iedzīvotāju ienākuma nodokli un darba ņēmēja valsts sociālās apdrošināšanas obligātās iemaksas, ja tās ir paredzētas normatīvajos tiesību aktos.
12. **350. rindā** uzrāda aprēķināto bruto atlaišanas pabalstu pārskata ceturksnī nodarbinātajiem, izbeidzot darba tiesiskās attiecības jebkurā no gadījumiem, kad normatīvajos tiesību aktos ir paredzēts atlaišanas pabalsts.
13. **351. rindā** uzrāda aprēķināto bruto atlaišanas pabalstu, kas tiek aprēķināts, ja darba devējs samazina darbinieku skaitu vai darba devējs tiek likvidēts saskaņā ar Darba likuma 101. panta pirmās daļas 9. un 10. punktu.
14. 380. un 390. rindu veidlapā iekļauj katru ceturto gadu: par 2024., 2028. gada ceturkšņiem utt.
15. **380. rindā** uzrāda darba devēja profesionālās apmācības izmaksas. Tie ir izdevumi par profesionālās izglītības pakalpojumiem (kursiem un apmācībām); par mācību līdzekļiem un instrumentiem, ko izmanto mācībām; samaksa pasniedzējiem, kas nav uzņēmuma nodarbinātie; mācību ēku/telpu un ierīču uzturēšanas, kā arī sīku remontdarbu izdevumi. Jāatskaita subsīdijas, kas saistītas ar profesionālo izglītību. Neuzrāda mācību stipendijas un mācību maksu, ko sedz darba devējs tiem nodarbinātajiem, kuri studē augstskolā vai koledžā, kā arī mācās tehnikumā vai arodskolā. Tā jāuzrāda 340. rindā.
16. **390. rindā** uzrāda pārējās iepriekš neuzskaitītās darba devēja izmaksas (darbā pieņemšanas izmaksas; darba apģērba izmaksas; darbam nepieciešamo medicīnisko pārbaužu veikšanas, vakcīnu izmaksas; speciālu ēdienu/dzērienu, kas tiek nodrošināti nodarbinātajiem, kas strādā kaitīgos darba apstākļos, izmaksas u.c.).
17. Darbā pieņemšanas izmaksās ietver maksājumus darbā iekārtošanas aģentūrām, izdevumus par darba sludinājumiem presē, ceļa izdevumus, ko apmaksā kandidātiem, kas uzaicināti uz pārrunām, iekārtošanās pabalstus tikko pieņemtam personālam utt.
18. Darba apģērba izmaksas ir darba devēja izdevumi tāda apģērba iegādei, kas paredzēts darbinieka aizsardzībai vai reprezentācijai un kas nav domāts personiskām vajadzībām. Tās var būt uniformas, kombinezoni, halāti, priekšauti, galvassegas, cimdi, termoveļa, apavi, virsdrēbes u.c.

**4. Brīvo darbvietu skaits**

1. Brīvo darbvietu skaita sadalījumu pa profesiju pamatgrupām veic saskaņā ar Profesiju klasifikatoru atbilstoši Ministru kabineta 2017. gada 23. maija noteikumiem Nr. 264 „Noteikumi par Profesiju klasifikatoru, profesijai atbilstošajiem pamatuzdevumiem un kvalifikācijas pamatprasībām”. Profesiju pamatgrupas kods atbilst profesijas (aroda, amata, specialitātes) koda pirmajai zīmei. Lai pareizi aizpildītu šo sadaļu, katram amatam nosaka profesijas (aroda, amata, specialitātes) kodu.
2. Profesijas pamatgrupu brīvajai darbvietai nosaka pēc ieņemamā amata vai brīvajai darbvietai paredzētā amata. Profesijas pamatgrupu nenosaka pēc ieraksta izglītības vai kvalifikācijas dokumentā.
3. Brīvo darbvietu skaitu uzrāda ceturkšņa pēdējā kalendārajā darba dienā. Brīvo darbvietu skaitā uzrāda tikai tās darbvietas, par kurām paredzēta darba samaksa. Tās var būt gan ar darba laika uzskaiti, gan arī bez tās. Var būt šādas brīvās darbvietas:
	1. esošās darbvietas (darbvietas, kas atbrīvojušās pastāvīgi vai uz laiku nodarbināto ilgstošas prombūtnes dēļ – ilgstoša slimība, grūtniecības, dzemdību atvaļinājums, bērna kopšanas atvaļinājums u.c.);
	2. jaunizveidotas darbvietas;
	3. darbvietas uz nenoteiktu un noteiktu laiku;
	4. darbvietas normālajam un nepilnam darba laikam;
	5. darbvietas citā valstī.
4. Par brīvu darbvietu uzskata tādu darbvietu, ja izpildās abi no šiem nosacījumiem:
	1. darba devējs veic aktīvus pasākumus, lai atrastu darbvietai piemērotu pretendentu ārpus sava uzņēmuma. Tomēr tas neizslēdz iespēju darba devējam pieņemt darbā kandidātu no savu darbinieku vidus. Aktīvi pasākumi ir: vakances reģistrēšana Nodarbinātības valsts aģentūras vai citu aģentūru vakanču portālos; sazināšanās ar personāla meklēšanas aģentūrām un aģentiem; vakances izsludināšana medijos (internetā, avīzēs, žurnālos); sludinājuma izvietošana uz publiski pieejamiem ziņojumu dēļiem; tieša kontakta nodibināšana, sazinoties ar iespējamo kandidātu vai personām, kuras var ieteikt kandidātus, mutiski vai izmantojot citus saziņas līdzekļus; izsludinot vakanci kā prakses darbvietu;
	2. darba devējs gatavojas to aizpildīt nekavējoties vai tuvākajā laikā.
5. Par brīvu darbvietu tiek uzskatīta arī darbvieta, kura vēl ir aizņemta, bet ir zināms, ka tā tuvākajā laikā atbrīvosies, un darba devējs jau uzsācis jauna darbinieka meklēšanas procesu. Piemēram, ja darbinieks jau iesniedzis atlūgumu vai viņam ir uzteikts darbs, bet viņš vēl turpina strādāt līdz noteiktam datumam, vai, ja zināms, ka darbinieks dosies ilgstošā prombūtnē (pirmsdzemdību atvaļinājumā, slimības dēļ), un darba devējs jau sācis tam meklēt aizvietotāju.
6. Ja darba devējam ir nepieciešams palielināt darbinieku skaitu kāda liela pasūtījuma vai darba veikšanai, vai sākoties aktīvās darbības sezonai, un darbinieki tiek meklēti no jau zināmu, iepriekš uzņēmumā strādājošu personu loka, tad šādas darbvietas arī uzskata par brīvajām darbvietām.
7. Brīvo darbvietu skaitā nav jāiekļauj šādas darbvietas:
	1. darbvietas, kas paredzētas tikai pretendentiem no paša uzņēmuma vai iestādes nodarbināto vidus;
	2. darbvietas, kas paredzētas steidzamiem, īslaicīgiem, vienreizējiem darbiem;
	3. darbvietas, uz kurām konkurss jau ir beidzies un pretendents jau ir izvēlēts, bet vēl nav noslēgts līgums;
	4. darbvietas, kuru nodarbinātie atrodas apmaksātā vai neapmaksātā atvaļinājumā un noteikts datums, kad viņi atgriezīsies darbā;
	5. darbvietas, kurām netiek meklēts pretendents, jo šo darbvietu darba apjomu pilda esošie nodarbinātie, saņemot par to piemaksu;
	6. darbvietas, kurās strādās neapmaksāti mācekļi vai nodarbinātie uz apakšlīguma pamata;
	7. subsidētās darbvietas (šīs darbvietas ir pieejamas tikai specifiskam personu lokam, nevis visiem darba meklētājiem darba tirgū);
	8. darbvietas citā valstī, ja tās tiek piedāvātas tikai ārvalstī dzīvojošām personām;
	9. brīvprātīgā darba darbvietas (netiek uzskatītas par brīvajām darbvietām, jo šīm darbvietām nav paredzēta darba samaksa).
8. Gadījumā, ja atbrīvojas darbvieta, kas iepriekš bijusi uz normālo darba laiku, bet darba devējs turpmāk vēlas slēgt līgumu ar diviem pretendentiem uz nepilnu darba laiku, tad brīvo darbvietu skaitā iekļauj divas brīvas darbvietas.
9. Savukārt gadījumā, ja atbrīvojas divas darbvietas vienā un tajā pašā profesijā, kurās iepriekš bijuši nodarbināti nepilna darba laika nodarbinātie, bet darba devējs meklē vienu pretendentu normālajam darba laikam, tad brīvo darbvietu skaitā iekļauj vienu brīvu darbvietu.
10. Ja brīvās darbvietas aizpildīšanai darbinieki tiek meklēti, sazinoties ar darbaspēka nodrošināšanas pakalpojumu aģentūru, kas nodrošina uzņēmumus ar personālu uz laiku, un darba līgumu ar darbinieku slēgs aģentūra, tad šādas brīvās darbvietas pārskatā nav jāuzrāda. Tās savā pārskatā uzrāda aģentūra kopā ar brīvajām darbvietām, kuras nepieciešams aizpildīt pašas aģentūras darbības nodrošināšanai.

**5. Streiki**

1. **510. rindā** uzrāda streiku skaitu ceturksnī.
2. **520. rindā** uzrāda nodarbinātos, kuri piedalījās streikā neatkarīgi no dienu vai stundu skaita. Tas ir nodarbināto skaits, kas piedalījās streika pirmajā dienā, pieskaitot tos nodarbinātos, kuri pirmo reizi pievienojās streikam pēc streika pirmās dienas. Nepilna darba laika darba ņēmējus uzrāda kā vienu nodarbināto.
3. Nodarbinātos, kuri pārskata periodā piedalījās vairāk nekā vienā streikā, uzrāda katrā streikā, kurā viņi piedalījās.
4. Neietver nodarbinātos, kuri streikā nepiedalījās, bet kuriem streika dēļ nebija iespējas strādāt.
5. **530. rindā** uzrāda nenostrādāto cilvēkdienu summu par visām streiku dienām. Ja nodarbinātais vienā streika dienā piedalījies streikā mazāk par normālo darba laiku, tad viņam ieskaita dienu skaitu, aprēķinot no stundām, kuras viņš pavadījis streikojot. Piemēram, ja nodarbinātais streikoja tikai trīs stundas no astoņām darba stundām, tad viņam ieskaita 0,375 dienas (3 : 8 = 0,375). Savukārt, ja nodarbinātais, kas pieņemts darbā uz nepilnu darba laiku (piemēram, četras stundas dienā jeb pusslodze) streikoja, piemēram, divas stundas, tad nenostrādātās cilvēkdienas aprēķina ar šādu formulu: streika stundas dala ar plānotajām darba stundām un reizina ar slodzi.

Piemērs: 2 : 4 x 0,5 = 0,25.

**Pašvaldību centralizētajām grāmatvedībām**

1. Republikas pilsētu un novadu pašvaldību administrācijas, izglītības pārvaldes u.c. datus iesniedz pa nozarēm saskaņā ar pielikumu. Katru no nozarēm sagatavo kā atsevišķu pārskatu. Minēto pārskatu summa ir vienāda ar kopējiem datiem par centralizēto grāmatvedību (kopsavilkumu statistikas iestādē neiesniedz). Pielikumā sniegti skaidrojumi par darbības veidiem, kas jāiekļauj attiecīgajā nozarē. Nepieciešamības gadījumā CSP vienojas ar centralizēto grāmatvedību par citu nozaru uzrādīšanu atsevišķā veidlapā.

Pielikums

|  |  |
| --- | --- |
| Nozares saīsināts nosaukums | Paskaidrojumi, uzrādot iekļaujamos Saimniecisko darbību statistiskās klasifikācijas (NACE 2. red.) nodaļu (divzīmju) kodus |
| Siltumapgāde  | Siltumapgāde – katlumājas (35). Tikai šajā pārskatā pie šīs nozares iekļauj arī datus par ūdens ieguvi, attīrīšanu un apgādi (36), notekūdeņu savākšanu (37), atkritumu apsaimniekošanu (38), sanitāriju (39), kā arī komunālās saimniecības dienestus. |
| Valsts pārvalde un aizsardzība | Pārvalde, pašvaldības policija un ugunsdzēsība (84). |
| Izglītība | Pirmsskolas, sākumizglītības iestādes, vidusskolas, mūzikas, mākslas un sporta skolas, kā arī jebkura ārpusskolas izglītība, kultūras izglītība, tai skaitā bērnu un jauniešu centri, kas nodrošina oficiāli organizētu apmācību galvenokārt hobijam, atpūtai vai pašattīstībai, bet pēc šādām apmācībām netiek izsniegts profesionāls diploms vai piešķirts bakalaura vai maģistra grāds (85). |
| Sociālā aprūpe ar izmitināšanu | Pansionāti, diennakts sociālās aprūpes centri (87). |
| Sociālā aprūpe bez izmitināšanas | Sociālās aprūpes dienesti bez izmitināšanas, bāriņtiesas (88). Tikai šajā pārskatā pie šīs nozares iekļauj arī datus par veselības aizsardzības vietējām vienībām – doktorātiem, ambulancēm, medpunktiem, veselības punktiem, feldšeru punktiem (86). |
| Radošas, mākslinieciskas un izklaides darbības | Kultūras iestāžu darbība – kultūras nami un centri, tautas nami, mākslinieciskās jaunrades centri (90). Tikai šajā pārskatā pie šīs nozares iekļauj arī datus par sporta kompleksu, centru, haļļu, zāļu, stadionu, peldbaseinu, atrakciju un atpūtas parku darbību (93). |
| Bibliotēku un muzeju darbība | Bibliotēkas, muzeji, kultūrvēstures izpētes centri (91). |
| Uzkopšanas darbības | Ēku uzturēšana un ekspluatācija, iekštelpu un fasāžu tīrīšana, ielu slaucīšana, ledus un sniega tīrīšana, ceļu apkopšana, ainavu veidošana un uzturēšana (81) (uzrāda arī algotajos pagaidu sabiedriskajos darbos iesaistītos bezdarbniekus). |

Centrālās statistikas pārvaldes

Darba samaksas statistikas daļa"